**Югары Ушма авыл җирлегендә район хакимияте,**

**оешма җитәкчеләре белән очрашу**

**2016нче ел йомгаклары буенча отчет**

**16 гыйнвар 2017 ел.**

Хәерле кич хөрмәтле президиум, авылдашлар, килгән кунаклар. Бүген без Югары Ушма авыл җирлегенең 2016 нче ел йомгаклары буенча отчёт җыелышына җыелдык. Җыелышта катнашалар: муниципаль район башкарма комитеты житэкчесе **Фаттахов Ильнар Энгелевич,** учреждение һәм оешма җитәкчеләре, депутатлар, авылдашлар.

Көн тәртибе түбәндәгечә:

Авыл җирлеге башлыгының 2016 нче елга отчеты. Мәктәп директоры, авыл жирлге участковые, районнан килгән җитәкчеләр чыгышлары, сораулар буенча фикер алышулар, бүләкләүләр, Казан шэхэреннэн килгэн **жырчы Фарит Низамиев концерты.**

Югары Ушма авыл җирлеге советы үзенең эшчәнлеген 2003нче елның 6 октябрендә кабул ителгән Федераль Законның 131нче санлы “Россия Федерациясенең җирле үзидарәсен оештыруның гомуми кагыйдәләре турындагы” законга, Югары Ушма авыл җирлеге уставына, Югары Ушма авыл җирлеге Советы Регламентына һәм 2016 нче елга төзелгән перспектив планга нигезләнеп алып бара. Үзенең көндәлек оештыру эшендә төп максат итеп, территориядә яшәүче халыкка булдыра алганча яшәү һәм эшләү өчен тиешле шартлар тудыруны куя.

Бүгенгесе көндә Югары Ушма авыл җирлеге территориясенә 7 авыл керә. Хасанша, Алкин, Иске Завод,Ак Чишмэ,Эшче,Комазан Урмачылыгы,Югары Ушма авыллары.

Югары Ушмы авыл җирлеге территориясендә 1 урта мәктәп, 1 балалар бакчасы, 1 мәдәният йорты, 2 клуб, 1 китапханә, 2 ФАП, 1 почта бүлекчәсе, 3 страховой оешмасы агенты , 3 мәчет, һәм 2 шәхси кибет халыкка хезмәт күрсәтә.

Авыл җирлеге территориясендә халык өчен кирәк булган барлык учреждениеләр дә яхшы күрсәткечләр белән эшлиләр.

Югары Ушма авылында 124 хужалыкта 405 кеше, Иске Завод һәм Ак Чишмэ авылларында 37 хуҗалыкта 105, Хасанша хэм Алкин авылларында 46 хужалыкта102, Комазан Урмачылыгында 25 хужалыкта 90 кеше, Эшче авылында 3 хужалыкта, 3 кеше яши. Барлыгы 705 кеше.

Шуларның мәктәпкәчә яшьтә 20 бала, мәктәп яшендә 45 бала, 26 студент , 276 пенсионер, 79 торле группада булган инвалидлар, 217 кеше эш яшендә.

217 кешенең 54 бюджет оешмасында, 63 кеше төрле тармакларда авыл җирлегендә , 12 кеше Мамадышта, 88 кеше башка шәһәрләрдә эшли.

Демогафик яктан караганда быел 3 бала туды, 18 кеше вафат булды.

2016нче елга җирлегендэ түбәндәге эшләр планлаштырылган иде:

1. Комазан Урманчылыгы авылына барата торган юлда плотина кутэрелде.
2. Хасанша авылында шулай ук купер ремонтланды.
3. Скотомогильник нормаларга туры китереп эшлэнде.
4. Югара Ушма авылында су башнясына остэмэ насос куелды.
5. Хасанша авылында яна насос урнаштырылды.
6. Югары Ушма авылнда 2 су колонкасы ремонтланды , барлык колонкалар да буялып янартылды.
7. Югары Ушма мэдэният йортына йомшак 100 урындык кайтартылды.
8. Зиратларда корган агачларны кису эшлэре алып барылды.
9. Агачлар утыртылды.
10. Урамнардагы баганаларны буялды.
11. Каты зур көнкүреш чүпләре билгеле урыннарга урнаштырылды.
12. Авыл җирлегендә мал саны арттырылды.

13.Узара салым акчасы юллар ремонтлауга тотылды.

2016 нчы елда планлаштырылган эшләр тулысы белән диярлек үтәлде.

Һәр авыл үз проблемалары һәм күнегелгән тәртип белән яши. Кешеләр даими яшәү урыны итеп эш, торак, социаль инфраструктура булган урыннарны сайлыйлар. Авылларыбыз  райондагы нык, төзек торак пунктлар исәбенә керә. Биредә халык тырыш: мал –туар асрый, умарта тота, балта эшләре, алып-сату белән шөгыльләнә. Халык үз тырышлыгы белән тормышын алып бара, акчаны эшләп таба белә.

Территориядәге шәхси хуҗалыкларда барлыгы 224 баш мөгезле эре терлек, шул исәптән 80 баш савым сыер, 180 баш сарык һәм 36 кәҗә, 4 баш ат, 850 тавык, 245 баш умарта асрала.

Хуҗалыклар үзләреннән арткан сөтне хөкүмәткә тапшыралар. Бу иң беренче чиратта, аларның үзләренең гаилә бюджетларын тулыландыруның мөһим чыганагы булып тора.

2016 нче елда барлыгы 136358 центнер сөт җитештерелгән, 340 центнер ит җитештерелгән. Шларнын 125225 центнер сөт сатылган. Авылыбызда иң күп сөт саткан хуҗалыкларыбыз Гарифуллин Нурулла Нургаян улы 12920 кг сөт сатып 226955 сум, Исмагилов Ильназ Зофэр улы 10000 кг сөт сатып 190000 сум, Хабрахманов Ильгам 17788 кг сот сатып 3337972 сум , Шайдуллина Райса 4304 кг сот сатыт 81776 сум керем алганнар.

ЛПХ буенча быел 1 кеше 700 мең сум күләмендә кредит алды.

2016 елда авыл җирендә сыер асраучы хуҗалыкларга 1 сыер башына 3000 сум, 1 кәҗә башына 1000 сум күләмендә субсидия бирелде, барлыгы халыкка 276000 мең сум акча өләшенде. Халык җитәрлек күләмдә печән һәм салам белән тәэмин ителде.

Авылларыбызда яшәүче халыкның тормыш-көнкүреше елдан ел яхшыра бара. Без моны территориядә яшәүче хуҗалыкларда яңадан-яңа төзелешләр алып барылуда, машина, тракторлар саны артуда күрәбез.

Бездә халык ярдәм генә көтеп ятмыйча үз көченә таянуны күбрәк хуп күрә. Пай җирләренең булмавы кыенлык тудыра бүген. Күпләп мал асраганда үз җирең булу күпкә отышлырак. Бүген халыкка терлек асрауда, терлекчелек торакларын төзү һәм яңарту, авыл хужалыгы техникасын сатып алуда льготалы авыл хужалыгы кредитлары зур стимул булып тора, без моннан файдаланып калырга тиешбез. Алга таба Югары Ушма җирлегендә мини ферма төзү өчен 200 мең сум субсидия алырга теләк белдерүчеләр кубрэк булсын иде дигэн телэктэ калабыз

Көченнән килә торган кеше мал асрап яши бездә. Зур фермерларыбыз булмаса да җирлектә бүген аягында нык басып торган 47 хуҗалык бар, җирлектәге халыкның 21 % ы дигән сүз.

КФХ “Котдусов” хужалыгынын бугенге кондэ 25 баш могезле эре терлеге бар.Шуларнын 10 савым сыер.

Кече фермерларабыз Хабрахманов Ильгам хужалыгында 9 сыер,Исмагилов Ильназ хужалыгында 4 сыер асрыйлар. Кече фермерлар булмасалар да 2-3-4 әр баш савым сыер тотучы хужалыкларыбыз да бар, аның өстенә 5-6 баш үгез, тана, бозау, , дистәләгән умартасын тоталар. Авылда 17 трактор,, 3 - ГАЗ 53, 96 җиңел машина, 6 авыл хуҗалыгы техникасы булу хуҗалыкларга мул итеп терлек азыгы хәзерләү өчен тулы шартлар тудыра. Югары Ушма авыл җирлегендә эшче яшендәге 124 гаиләнең 75е сыер һәм мөгезле эре терлек тота.

Авылда умартачылык гаилә бюджетына иң зур керем кертүче тармак. 6-8 гаилә умартачылык белән шөгыльләнә, умартаны керем чыганагы буларак күпләп тота. Аларның умарталары 40 тан 100 башка якын. Ахметшин Ильнар, Сабиров Миннефаиль, Шакирзянов Вакиф,Сунгатов Салават , Хасанов Фиратлар әлеге тармактан күпләп продукция җитештереп шактый зур табыш ала.

Узган ел шәхси хуҗалыкларда барлыгы 4 млн 974 мең 775 сумлык продукция җитештерелгән, бер хуҗалыкка исәпләгәндә 21 мең 169 сум дигән сүз. Аның төп өлешен сөт, ит, бал, пешереп сату, табигать байлыклары тәшкил итә. Пенсионерларның уртача пенсиясе 10636 сум.

2016 нче елда 1 яшь гаилэ яна йорт този башлады..

Һәр елны район үзәгендә һәм башкалабыз Казанда үткәрелә торган ярминкәләрдә авыл җирлегебез актив катнаша. Хуҗалыкларда җитештергән продукцияне сөт, ит, йомырка, каз-үрдәк, җиләк-җимеш, яшелчәләрне шәһәр халкы бик яратып ала. Бу чараларда җирлектәге барлык учреждениеләр, мәктәп коллективы, балалар бакчасы, мәдәният хезмәткәрләре актив катнаша.

Федераль Законның ”Россия Федерациясендә җирле үзидарә оештыруның гомуми принциплары”дип аталган 131 нче санында гражданнарның үзара салым ( самообложение) түләү мөмкинлекләре каралган. Бу түләү халык өчен яңалык түгел. Элек тә авыл Советы бу түләүләрдән файдаланган.

Мамадыш районы авыл җирлекләрендә уздырылган референдумда авыл халкы яшәгән төбәген төзекләндерү өчен үз өлешен кертергә ризамы-юкмы икәнлеген тавыш бирү юлы белән хәл итте. Безнең авыл җирлегендә 2016 нче елга үзара салым барлыгы 118 мең 200 сум җыелды. . ТР бюдҗетыннан үзара салым 1:4 пропорциясендә өстәмә финанслаганан соң барлыгы 472,800 мең сум булды . Халыктан җыелган үзара салым акчасы Югары Ушма авыл җирлегендә юлларны төзекләндерүгә тотылды. 2016нчы елда үзара салым акчасына Иске Завод авылында 220 метр, Комазан Урмачылыгында 200 метр таштан юл салынды. Әлеге эшне ПМК “Мелиорация” оешмасы башкарды. Мондый референдум быел да 18 декабрьдә үтте. Эйтеп китэсем килэ 2017 елга узара салым акчасы барлык авлылларда булган урам утларын алмаштыруга тотылачак.

Ел дәвамында мәдәният йортында төрле концерт-спектакльләр, тематик кичәләр булды. Авылыбызның күркәм кешеләрен искә алу, юбилей кичәләрен үткәрү матур гадәткә керде. Авылыбызның яшьләре төрле чараларда актив катнашалар, студентлар концерты кую традициягә керде, алар шулай ук укыган җирләрендә дә сынатмыйлар, чараларда, конкурс-ярышларда алдынгылар. Бәйрәмнәр, Сабантуйлар авылда күмәк көч белән үткәрелә. Бу чараларда спонсорларыбыз зур ярдәм итә.

1. ИП Энзе Альфатовна
2. ИП Бабаниязова Гузэл
3. Депутатыбыз Исмагилов Ильназ
4. Сайфутдинов Нияз
5. Салихов Марсель
6. Вагизов Ильфат
7. Абдрахманов Рафэль Г.

Югары Ушма авыл җирлеге халыкны социаль яклау буенча эш алып бара. Барлык ялгыз карт һәм ярдәмгә мохтаҗ кешеләр хисапка алынган. Авыл җирлегебездэ бүгенге көндә 1 сугыш ветераныбыз Муртазин Расим Мохэмэтжан улы яши, 7 сугыш ветеранының тол хатыннары, 26 тыл ветераны яши. Узган ел Бөек Җиңүнең 71 еллыгын зурлап билгеләп үттек. Авылыбыз җирлегендә дә бу уңайдан күп чаралар үткәрелде: һәйкәлләр яңартылды , бәйрәм концертлары, һәйкәлләргә чәчәк кую, продукция пакетлары бирү оештырылды. Авыл җирлеге районыбызда уздырылган җиңү парадында үзнең өлешен кертте. Өлкәннәр көненә пакетлар өләшенде, чәй табыны оештырылды.

Авыл җирлегендә 2016 нче елда 1 авылдашыбыз сугыш ветераны Муртазин Расим абый 90 яшьлек юбилеен билгеләп үттеләр. Ана Россия Презеденты, Татарстан Презеденты исеменнән, район башлыгы Анатолий Петрович, Һәм авыл җирлеге исеменнән котлау хатлары истәлекле бүләкләр бирелде.

Авылларда 2 ФАП пункты да тулы көченә эшли. Фельдшерларыбыз үз эшләрен җиренә җиткереп башкара. Ел дәвамында 4111 кеше кабул ителде һәм 469 кешегә өенә барып ярдәм күрсәтелде. 142 кеше диспансеризация үтте, тыл ветеранына 100% медицина күзәтүе үткәрелде. Көнгә уртача 13 кеше кабул ителә. Грипка каршы 142 прививка ясалган. 80 кешегә АДС 7 ясалган. Ел дәвамында Югары Ушмага 8 тапкыр, Иске Заводка 6 тапкыр больницадан участковый терапевт һәм балалар врачы килеп авыруларны кабул итте. Җирлектә уртача гомер озынлыгы 75-80 яшь.

Хәрби учетта 118 кеше исәпләнә. 18 яшьтән 27 яшькә кадәр булган призывниклар саны – 26 кеше, 1 егет армия сафларында хезмәт итә. Узган елның ноябрь аенда районыбыз һәм авылыбыз территориясендә гражданская оборона буенча эвакуация кабул итү пунктлары оештыру эше тикшерүләре үтте. Бу өлкәдә җирлегебез эшчәнлеге яхшы бәяләнде.

Югары Ушма почта һәм элемтә бүлеге 7 авылга хезмәт күрсәтә. Авыл халкы 450 данәдә төрле төрдәге газета-журналларга язылды, барысы 119 мең сумлык . Шулай ук почта халыкны товар белән дә тәэмин итә. Район газетасына - 98 кеше язылган. Почта хезмәткәрләре үз эшләрен намус белән башкаралар, ике авылда да почтальон эшли. Барлык төр түләүләрне үз вакытында кабул итеп алалар.

Җирлектәге авылларда 1 китапханә эшли. Китапханәләрдә 19059 данә китап бар, 600 гә якын яңа китап кайткан. Китапханә һәрвакыт ачык, халык йөри, тематик кичәләр даими оештырыла.

Авыл халкы сәүдә хезмәтеннән канәгать. Кибетләрдә товарларның ассортименты зур. Валеева Альфия Зиннуровнанын кибете 7 авылга кучмэ сату хезмэте курсэтэ. Шэхси эшмэкэр Бабаниязова Гузэлнен “Камилла” кибетеннэ дэ халык бик яратып йори.

Мәктәптә барлыгы 45 бала белем ала. 15 укытучы, 9 техник хезмәткәр хезмәт күрсәтә. Мәктәбебез үз көче белән бик күп эшләр башкара, ел саен ни дә булса яңартыла. Бизнес план арттырылып үтәлә, ОГЭ нәтиҗәләре яхшы , 9 нчы класс тәмамлаучыларның 60% югары уку йортларына, 40% колледж –училищега укырга керделәр. Мәктәп бинасында “Голчэчэк” балалар бакчасы урнашкан. Бакчада бер катнаш төркемдә 13 бала тәрбияләнә, 4 хезмәткәр эшли.

2016 нче елда җирле үзидарәгә халыктан кергән үтенечләр күп төрле. Мөрәҗәгатьләрнең күпчелеге өлкән яшьтәгеләр тарафыннан: хезмәт стажын эзләү, тиешле льготалардан файдалану турында. Төрле оешмаларга гаилә хәле, яшәү урыны, хуҗалыкларында терлек булуга карата, коммуналь мәсьәләләр, мөлкәт рәсмиләштерү һәм башка күп төрле белешмәләр бирелә. Үтенечләрнең иң күп өлеше район социаль яклау бүлегеннән субсидияләр алуда ярдәм итүне сорап һәм төрле төрдәге кредитлар алуда ярдәм итүне сорап керде. Бу төр сораулар буенча халыкның үтенечләренә вакытында белешмә бирелеп, документлар тутыруда ярдәм ителде. Кайбер үтенечләрне авыл җирлеге Советы гына хәл итә алмаганда, район оешмаларына мөрәҗәгать итеп, алар граҗданнарның сорауларын игътибар белән карап, үз вакытында тормышка ашырырга тырышты.

Авыл җирлеге буенча халык йорт-җирләрне рәсмиләштереп тора, бу бигрәк тә авыл җиреннән 25-30 ел элек чыгып киткән авылдашларыбыз хакында. Алар төп нигезләренә кайтып йортларын яңарту исәбе белән йөриләр. Бу бик күңелле күренеш.

Шәхси хуҗалыкларда төзелеш, агымдагы ремонт эшләре уздырылып тора, йорт яннары тәртиптә тотыла. . Юлларның матур, тигез булуы авылга ямь өсти**.** Җирлек территориясендә санитария кагыйдәләренең үтәлешенә килгәндә, яз аена керүгә, авыл жирлеге тарафыннан һәр хуҗалыкка урамнарда, тыкырыкларда, бакча артларында тәртип булдыру, җыештыру һәм тәртипкә китерү эшләре кисәтелә. Чисталык ике айлыгында җирлеккә кергән һәр оешма, мәктәп укучылары актив катнашты, юл кырыйлары чүпләрдән, чүп үләннәреннән чистартылып торды, баганалар агартылды. Һәр елны да, җирлектә территорияне яшелләндерү максаты белән агачлар утыртыла. Бу эштә учреҗдениеләр актив катнаша, узган 2016 нче елда 150 төп агач утыртылды. Шулай ук җирлектәге барлык оешма учреҗдениеләр дә, күп кенә шәхси хуҗалыклар җәй көннәрендә матур итеп чәчәкләр үстерәләр. Авылыбыз урамнарын, тирә якны чистарту, тәртиптә тоту барыбыз өчен дә бурыч һәркем җаваплылык тоярга тиеш. Бюджет хезмәткәрләре авыл җирлеген төзекләндерүдә актив катнашалар. Яз көз көннәрнендә чисталык буенча өмәләр үткәреп килдек, зиратларны чистарту, юл кырыйларындагы чүпләрне җыю, социаль объект территорияләрен чистартуны оештырдык. Җәйге чорда 2 атнага бер тапкыр хэр жомга конне чүп җыю оештырылды, бу эшлэрне башкарыр очен сонсорыбыз ИП Энзе Альфатовна узенен Газель машинасы булеп бирде. Кышкы чорда чүп җыю хисабына авылларда юллар кардан даими чистартылып тора, шулай ук бу эшлэрне башкарыр очен МТЗ 82 тракторы алынды.

Югары Ушма авылы халкы бервакытта да изге эштән читтә калмаска тырыша. Мәчеттә Корбан, Мәүлит ашы уздырылды. Чишмәләребезгә карата булган игътибар кимеми. Шулай итеп 2016 елда авылнын бер чишмэсен тозеклэндерер очен библиотека модире Фэнзилэ ханым РИТЭК конкурсына кирэкле документлар эзерлэп жибэрде, лэкин грантка лаек булмады 4 нче урында калды. Билалов Шамиль, Рафикова Сания апалар Кармыш чишмәсен чистартып торалар. Бу гадәт безнең халыкта элек-электән килгән. Әлеге изге эшләрне башкаручы барлык авылдашларга зур рәхмәт.

Авыл җирлегендә депутатлар тарафыннан халыкны кабул итү, халыкның мөрәҗәгатьләрен карау тиешле тәртиптә алып барыла. Мөрәҗәгатьләр уңай хәл ителә. Авыл җирлеге Советында 7 депутат эшли. Югары Ушма авыл җирлеге Советы депутатлары 2015-2016нче елларда барлыгы 16 утырыш уздырды, 49 сорау карады.

Бездә район хакимиятенең авылларны саклап калу, андагы тормышны яхшырту өлкәсендәге тырышлыгы, республика һәм район программаларын уңышлы файдалану үзенең югары нәтиҗәсен бирә, моны үз күзләребез белән күрә алабыз, көндәлек тормышыбызда тоябыз. Район хакимияте башлыгы Анатолий Петровичка, ул җитәкләгән командага, Мамадыш районы башкарма комитеты җитәкчесе Фаттахов Ильнар Энгелевичка, Ришат Робертовичка зур рәхмәт.

Югары Ушма авыл җирлеге буенча 2017нчы елга бурычлар:

2017 нчы елгы планнарга килгәндә, эшләребез күп.

Шулай ук рәсмиләштерелеп бетмәгән зданиеләрне, җирләрне рәсмиләштереп бетерүне дә игътибар үзәгендә тотачакбыз. Авылларыбызның чисталыгы, төзеклеге, матурлыгы, иминлегенә һәрберебез хуҗаларча карарга тиеш. Самообложие акчасын баганалардагы лампочкаларны энергияне аз тота торган лампаларга алыштыруга тотарга , шулай ук Югары Ушма авылы зиратынын коймасын алыштырырга планлаштырабыз.

Чыгышымны йомгаклап шуны әйтәсем килә, без җирлектә халык мәнфәгатен алга куеп эшләргә тырышабыз, нинди генә эшкә тотынсак та район җитәкчелеге, урындагы җитәкчеләр белән берлектә эшләгәндә генә зур нәтиҗәләргә, югары күрсәткечләргә ирешә алабыз. Тырыш хезмәт белән яши белә торган Югары Ушма җирлеге халкына чын күңелдән рәхмәт.Алга таба да үз алдыбызда торган максатларны, булган мөмкинлекләрне аңлап, алардан файдаланырбыз дип уйлыйм.

Алдагы еллар да уңышлы, имин еллар булсын, тыныч, матур тормышта яшик.

Игътибарыгыз өчен рәхмәт!